AIŠKINAMASIS RAŠTAS

Dėl Molėtų rajono savivaldybės tarybos 2018 m. birželio 28 d. sprendimo Nr. B1-153 „Dėl Molėtų rajono savivaldybės finansinės paskatos jaunoms šeimoms pirmajam būstui įsigyti teikimo tvarkos aprašo patvirtinimo“ pakeitimo

**1. Parengto tarybos sprendimo projekto tikslai ir uždaviniai**

Molėtų rajono savivaldybės taryba 2018 m. birželio 28 d. sprendimu Nr. B1-153 „Dėl Molėtų rajono savivaldybės finansinės paskatos jaunoms šeimoms pirmajambūstui įsigyti teikimo tvarkos aprašo patvirtinimo“ patvirtino Molėtų rajono savivaldybės finansinės paskatos jaunoms šeimoms pirmajambūstui įsigyti teikimo tvarkos aprašą (toliau – Aprašas). 2019 m. vasario 21 d. sprendimu Nr. B1-29 „Dėl Molėtų rajono savivaldybės tarybos 2018 m. birželio 28 d. sprendimo Nr. B1-153 „Dėl Molėtų rajono savivaldybės finansinės paskatos jaunoms šeimoms pirmajam būstui įsigyti teikimo tvarkos aprašo patvirtinimo“ pakeitimo“ patvirtino Aprašo naują redakciją.

Vadovaujantis šiuo Aprašu buvo sudaryta Molėtų rajono savivaldybės finansinės paskatos jaunoms šeimoms pirmajambūstui įsigyti teikimo prašymų vertinimo komisija, kuri 2019 metais vertino 8 pateiktus prašymus. Visi prašymai buvo įvertinti ir šioms jaunoms šeimoms suteikta Molėtų rajono savivaldybės finansinė paskata pirmajambūstui įsigyti. Molėtų rajono savivaldybės biudžete finansinei paskatai buvo suplanuota 40,0 tūkst. Eur, išmokėta suma – 36,8 tūkst. Eur.

Svarstant pateiktus prašymus pastebėta, kad nustatytos per didelės deklaruotos piniginės lėšos, kurios turi būti ne mažesnės kaip 40 procentų statomo būsto bendro tūrio vertės. Siūloma nustatyti ne mažesnės kaip 20 procentų statomo būsto bendro tūrio vertės ir įvertinti jau patirtas išlaidas statybai. Siekiant sudaryti galimybes jaunoms šeimoms įsigyti tinkamą būstą, siūloma nustatyti, kad turi galimybę kreiptis tos šeimos, kurios turi nuosavybės teise būstą, kurio naudingasis plotas (visų Lietuvos Respublikoje nuosavybės teise turimų būstų naudingųjų plotų suma), tenkantis (tenkanti) vienam asmeniui ar šeimos nariui, yra mažesnis (mažesnė) kaip 14 kvadratinių metrų, arba turimas būstas, neatsižvelgiant į jo naudingąjį plotą, Nekilnojamojo turto kadastro duomenimis, yra fiziškai nusidėvėjęs daugiau kaip 60 procentų.

 Siekiant patikslinti arba papildyti dalį Aprašo nuostatų, Molėtų rajono savivaldybės administracija parengė ir teikia svarstyti Aprašo naują redakciją.

Parengto sprendimo projekto tikslas – patvirtinti Molėtų rajono savivaldybės finansinės paskatos jaunoms šeimoms pirmajambūstui įsigyti teikimo tvarkos aprašo redakciją.

**2. Šiuo metu esantis teisinis reglamentavimas**

Lietuvos Respublikos vietos savivaldos įstatymo 18 straipsnio 1 dalis;

Molėtų rajono savivaldybės strateginio veiklos plano 2020-2022 metams, patvirtinto Molėtų rajono savivaldybės tarybos 2020 m. sausio 30 d. sprendimu Nr. B1-1 „Dėl Molėtų rajono savivaldybės strateginio veiklos plano 2020–2022 metams patvirtinimo“ 2 programos „Valdymo programa“ 3 tikslo „Kurti patrauklią investicinę aplinką” 1 uždavinys „Sukurti plėtros modelį skatinantį grįžti, įsikurti ir gyventi Molėtų rajone.“

**3. Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės – bus įgyvendintos strateginio veiklos plano nuostatos. Priėmus sprendimą, bus sudarytos palankesnės finansinės galimybės jaunoms šeimoms apsirūpinti pirmuoju būstu, pagerinti gyvenimo sąlygas Molėtų rajono savivaldybėje.

Neigiamų pasekmių nenumatoma.

**4. Priemonės sprendimui įgyvendinti**

Priimto sprendimo vykdymas.

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

Lėšų poreikis – 40,0 tūkst. Eur, finansavimo šaltinis – savivaldybės biudžeto lėšos.

**6. Vykdytojai, įvykdymo terminai**

Molėtų rajono savivaldybės administracija.